  Туспуктэм: dobro.ru Майя Бывальцева «Сад памяти» калыккуспо акци улсын Пичи Пурга ёросысь Яган лесничествоын 23 сюрс 200 кызъёс мерттозы. Ужрад Быдӟым Атыкай ожын быремъёсты буре ваёнлы сӥземын но Вормон нуналлы тупатэмын. Со сярысь элькун тӧролэн но кивалтэтлэн пресс-службазы ивортӥз.  « Ӵектослэн интерактивной картаяз элькунысь вань ёросъёсын буре ваён мерттӥськонъёсын 45 интыос пусъемын ни. Со семьялэн героезлы сӥзем писпу мерттон но, сюосын писпуосты мерттон но. 12-тӥ куартолэзе ми вань мыло-кыдо адямиослэсь кужымзэс огазеялом но геройёсмы сярысь тодэ ваёнъёсты пыраклы кельтом – 5,8 гектар вылэ 23 сюрс писпуослэсь выль сик мерттом » Денис Удалов, Удмуртиысь инкуазь узырлыкъёсъя но инкуазез утёнъя министр Министерство калыкез писпуосты мерттон интые дунтэк нуон-ваёнэз радъялоз. Мылдкыд карисьёсты Карл Маркс нимо ульчаысь 431а номеро юрт доры 9 часлы люкаськыны куро. Гожтӥськыны но ужрад сярысь тодыны чӧлсконпусъя али ик луоз. Тегъёс: Удмуртия писпуос мерттӥськон  